 Príloha č. 2

**LICENČNÁ ZMLUVA O POUŽITÍ DIELA**

**č......../rok**

uzavretá podľa § 65 a nasl. zákona č. 185/2015 Z. z. Autorský zákon v znení neskorších predpisov (ďalej len „Autorský zákon“), zákona č. 265/2022 Z. z. o vydavateľoch publikácií a o registri v oblasti médií   
a audiovízie a o zmene a doplnení niektorých zákonov (ďalej len „Zákon o publikáciách“), zákona   
č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „Zákon o ochrane osobných údajov“) a zákona č. 13/1993 Z. z. o umeleckých fondoch v znení neskorších predpisov (ďalej len „licenčná zmluva“)

**Článok 1**

**Zmluvné strany**

**Nadobúdateľ licencie:**

**Technická univerzita vo Zvolene**

Sídlo: T. G. Masaryka 24, 960 01 Zvolen

IČO: 00 397 440

DIČ: 2020474808

Štatutárny orgán**:** .................................rektor

Osoba zodpovedná za plnenie zmluvy: ................................. prorektor pre vedu a výskum

Právna forma: verejná vysoká škola zriadená zákonom č. 131/2002 Z. z. o vysokých školách a o zmene

a doplnení niektorých zákonov v znení neskorších predpisov

(ďalej len „nadobúdateľ“ alebo „TUZVO“ )

**a**

**Poskytovateľ licencie – autor/ autori:**

**Meno, priezvisko, titul:**

dátum narodenia:

trvale bytom:

**Meno, priezvisko, titul:**

dátum narodenia:

trvale bytom:

(ďalej len „autor“ alebo „autori“)

uzatvárajú v zmysle § 65 a nasl. ust. Autorského zákona túto licenčnú zmluvu o použití diela pod názvom:

***„...............................................“***

(ďalej len „Dielo“)

**Článok 2**

**Úvodné ustanovenia**

1. Autor/autori vyhlasuje/ú, že Dielo je pôvodné a že v súvislosti s ním sú oprávnení udeliť nadobúdateľovi licenciu bez akéhokoľvek zákonného či zmluvného obmedzenia.
2. Odovzdaním veci, prostredníctvom ktorej je Dielo vyjadrené, prechádza vlastnícke právo k nej na nadobúdateľa a autor/autori nie sú oprávnení požadovať túto vec späť.

**Článok 3**

**Predmet zmluvy a spôsob použitia Diela**

1. Predmetom tejto zmluvy je udelenie súhlasu autora/autorov (v ďalšom texte len „autori“) nadobúdateľovi na vydanie a použitie Diela v súlade s prísl. ustanoveniami Autorského zákona, vymedzenie podmienok použitia tohto Diela nadobúdateľom, najmä dojednanie spôsobu použitia Diela v súlade s ust. § 19 ods. 2 Autorského zákona, dojednanie rozsahu licencie, času, na ktorý autori licenciu udeľujú a dojednanie odmeny autorom alebo spôsobu jej určenia. Touto zmluvou autori poskytujú licenciu na **.............** (poradové číslo) vydanie Diela pod názvom: **„.......................................“**
2. Uvedené Dielo má predpokladaný rozsah **.........** (počet**)** autorských hárkov (AH) a počet ..............strán.

1. Autori udeľujú nadobúdateľovi súhlas na každé použitie Diela – licenciu, a to na:
2. použitie Diela na vyučovacie účely,
3. vyhotovenie rozmnoženiny Diela v tlačenej a v elektronickej podobe priamo z originálu Diela v rozsahu podľa článku 4 tejto zmluvy,
4. verejné rozširovanie originálu Diela alebo jeho rozmnoženiny v tlačenej alebo elektronickej podobe jeho predajom alebo inou formou prevodu vlastníckeho práva,
5. verejné rozširovanie rozmnoženiny Diela v tlačenej alebo elektronickej podobe jeho vypožičaním,
6. verejné vystavenie Diela.
7. Zmluvné strany sa dohodli, že nadobúdateľ použije Dielo spôsobom podľa ods. 3 tohto článku (vrátane zabezpečenia súvisiacich technických podmienok) prostredníctvom Vydavateľstva TUZVO alebo prostredníctvom zmluvne dohodnutých partnerov.

**Článok 4**

**Rozsah licencie**

1. Zmluvné strany sa dohodli, že autori udeľujú nadobúdateľovi licenciu v nasledovnom rozsahu:
2. pri Diele v tlačenej/elektronickej podobe v dohodnutom náklade **.........** (počet kusov/CD),
3. pri Diele v podobe e-rozmnoženiny pre účely predaja v rozsahu........ ks
4. pri Diele v podobe e-rozmnoženiny pre účely vypožičania študentom prostredníctvom UIS v neobmedzenom rozsahu.
5. pri Diele v podobe e-rozmnoženiny pre študijné účely oprávneným používateľom SLDK prostredníctvom online katalógu v neobmedzenom rozsahu a pre potreby repozitára TUZVO.
6. Autori udeľujú nadobúdateľovi výhradnú licenciu.
7. Autori nesmú udeliť tretej osobe licenciu – súhlas na použitie Diela udelený touto výhradnou licenciou. Autori sú povinní sami sa zdržať použitia Diela spôsobom, na ktorý udelili nadobúdateľovi túto výhradnú licenciu.
8. Zmluva, ktorou autor/autori udelili alebo udelia tretej osobe licenciu na spôsob použitia Diela udelený touto výhradnou licenciou, je neplatná, ak nadobúdateľ výhradnej licencie (TUZVO) na uzavretie takejto zmluvy neudelil predchádzajúci písomný súhlas.
9. Zmluvné strany sa dohodli, že nadobúdateľ je oprávnený so súhlasom autora udeliť tretej osobe súhlas na použitie Diela v rozsahu udelenej licencie touto zmluvou (ďalej len „sublicencia“). Udelenie sublicencie (postúpenie licencie na tretiu osobu) musí mať písomnú formu. Nadobúdateľ sa zaväzuje, že o postúpení licencie a o osobe postupníka bude informovať autorov bez zbytočného odkladu.

**Článok 5**

**Doba platnosti licencie**

1. Autori udeľujú nadobúdateľovi licenciu:

a) pri Diele v elektronickej podobe na dobu neurčitú,

b) pri Diele v tlačenej podobe v dohodnutom náklade na dobu 5 rokov.

**Článok 6**

**Odmena autorov**

1. Pri stanovení odmeny za použite Diela sa bude postupovať v súlade s ust. § 69 Autorského zákona a čl. 13 Organizačnej smernice č. 8/2025 „Zásady edičnej činnosti na TUZVO“.
2. Autorovi/autorom bola priznaná odmena vo výške takto:

Autorovi č. 1.......................v sume ...... € (slovom: .......................) za jeden autorský hárok

Autorovi č. 2.......................v sume ...... € (slovom: .......................) za jeden autorský hárok

(alebo bez nároku na vyplatenie autorskej odmeny)

Takto stanovené odmeny zodpovedajú spôsobu, rozsahu, účelu a času použitia Diela.

1. Autorská odmena sa podľa § 43 ods. 3 písm. h) Zákona o dani z príjmov po odpočítaní 2% na Literárny fond, zdaňuje zrážkovou daňou, čím je daňová povinnosť splnená a autor si daný príjem nebude uvádzať v daňovom priznaní.
2. Autor sa však môže s TUZVO vopred písomne dohodnúť podľa § 43 ods. 14 Zákona o dani z príjmov o nezrazení dane, v takomto prípade si príjem zdaní sám autor v daňovom priznaní   
   a z odmeny bude zrazený len príspevok na Literárny fond. Dohodu o nezdaňovaní autorských odmien (t.j. Dohodu o nevybratí dane z príjmov zrážkou) je TUZVO povinná do konca kalendárneho mesiaca nasledujúceho po uplynutí kalendárneho roka, v ktorom bola dohoda uzavretá, oznámiť správcovi dane.

**Článok 7**

**Ostatné práva a povinnosti zmluvných strán**

1. Zodpovednosť za porušenie autorských práv a za prípadnú škodu spôsobenú nekvalitným spracovaním Diela sa bude posudzovať v zmysle Autorského zákona a prísl. ust. zákona   
č. 40/1964 Zb. Občiansky zákonník v znení neskorších predpisov (ďalej len „Občiansky zákonník“).

2. Autori vyhlasujú, že všetky exempláre Diela bez ohľadu na nosič a podobu (elektronickú, tlačenú) majú identický obsah.

3. Nadobúdateľ sa zaväzuje, že pri uzavretí licenčnej zmluvy bude dodržiavať príslušné ustanovenia Zákona o ochrane osobných údajov.

4. Nadobúdateľ nesmie žiadnym spôsobom zasahovať do Diela.

5. Nadobúdateľ sa zaväzuje, že uvedené Dielo vydá vo Vydavateľstve TUZVO najneskôr do troch mesiacov odo dňa dodania predlohy Diela. Ak nadobúdateľ nevydá Dielo v uvedenej lehote alebo v lehote predĺženej po vzájomnej dohode, autor môže od licenčnej zmluvy odstúpiť a žiadať vrátenie predlohy Diela. Tým nie je dotknutý jeho nárok na odmenu za použitie Diela.

6. Nadobúdateľ prostredníctvom Vydavateľstva TUZVO určí technickú stránku a spôsob úpravy tlačenej alebo elektronickej formy použitia Diela v zmysle Organizačnej smernice č. 8/2025 „Zásady edičnej činnosti na TUZVO“. V prípade potreby nadobúdateľ zabezpečí ďalšie technické podmienky za účelom splnenia zmluvy.

**Článok 8**

**Záverečné ustanovenia**

1. Na právne vzťahy touto zmluvou neupravené sa primerane použijú príslušné ustanovenia Autorského zákona platného v čase uzavretia zmluvy, prísl. ust. Občianskeho zákonníka a ostatné všeobecne záväzné právne predpisy.
2. Táto zmluva nadobúda platnosť jej podpisom zmluvnými stranami a je vypracovaná v takom počte vyhotovení, aby tri zostali nadobúdateľovi a po jednom vyhotovení boli odovzdané autorom.
3. Akékoľvek zmeny a doplnky tejto zmluvy môžu byť vykonané len formou písomných dodatkov vzájomne odsúhlasených a podpísaných zmluvnými stranami, inak sú neplatné. Vyhotovujú sa v počte tri vyhotovenia pre nadobúdateľa a po jednom vyhotovení pre každého autora.
4. Zmluvné strany berú na vedomie, že podľa ust. § 5a ods. 1 a ods. 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „Zákon o slobode informácií“) sa v prípade tejto zmluvy jedná o povinne zverejňovanú zmluvu, ktorá sa zverejňuje v Centrálnom registri zmlúv vedenom Úradom vlády SR (ďalej len „CRZ“), preto súhlasia s jej zverejnením v plnom rozsahu s výnimkou tých údajov, ktoré sú zákonom chránené pred zverejnením.
5. Účinnosť táto zmluva nadobúda dňom nasledujúcim po dni jej zverejnenia v CRZ v zmysle ust. § 47a ods. 1 Občianskeho zákonníka.
6. Zmluvné strany berú na vedomie, že zverejnenie tejto zmluvy v CRZ v súlade a v rozsahu podľa Zákona o slobode informácií, nie je porušením alebo ohrozením obchodného tajomstva.
7. Od zmluvy môže jednostranne odstúpiť nadobúdateľ i autori v prípade porušenia povinností vyplývajúcich z tejto zmluvy. Odstúpenie od zmluvy je platné, ak bolo vykonané písomnou formou s uvedením dôvodov odstúpenia a oznámenie o odstúpení bolo riadne doručené druhej zmluvnej strane. Odstúpenie od zmluvy, ktoré je platné, nadobudne účinnosť dňom doručenia oznámenia o odstúpení druhej zmluvnej strane. Odstúpením od zmluvy nie je dotknuté právo na náhradu škody.
8. V prípadoch, ktoré zmluva neupravuje, sa uplatní postup v prvom rade podľa Autorského zákona, a ďalej primerane podľa Občianskeho zákonníka a iných všeobecne záväzných právnych predpisov platných na území SR.
9. Zmluvné strany vyhlasujú, že si zmluvu riadne prečítali, v plnom rozsahu jej obsahu porozumeli a že zmluva nebola uzavretá v tiesni ani za nápadne nevýhodných podmienok.

Vo Zvolene, dňa:......................... Vo Zvolene, dňa:............................

za nadobúdateľa licencie: autor/autori:

................................................. ..........................................................

rektor

..........................................................

.....................................................

osoba zodpovedná za plnenie zmluvy

prorektor pre vedu a výskum